Softwareudvikler lader Twitch-seere handle aktier for 50.000 dollars

En privat softwareudvikler har nu sat 50.000 dollars ind på en online børshandel og vil lade twitch-seere bestemme præcis, hvad der skal ske med dem, skriver PC Gamer.

Hvis du er nysgerrig eller tror, du kan hjælpe, så kan du følge med på streamet, der er live samtidig med børserne.

Twitch er nok verdens største streamingtjeneste for det store online gaming-community. Det er tidligere blevet brugt til store online-forsøg, hvor alle seerne kan interagere med streamet og beslutte, hvad der sker i spillet. Du har muligvis hørt om Twitch Plays Pokémon, der lod mange tusinde seere kæmpe med at gennemføre det kendte gameboy-spil fra 90'erne.

Hidtil har twitch-seerne haft succes med at klare alle spil, de er blevet præsenteret for, så det bliver spændende at se, hvordan de klarer udfordringen med aktiemarkedet.

Lovgivningen gør dog, at for at minimere risikoen ved børshandel så må hans beholdning ikke falde under 25.000 dollars, hvilket dog stadig kan give streameren et tab på på over 150.000 kr.

Streaminterfacet er designet, så seerne kan lave en enkelt handel hvert femte minut. Det lader seerne handle i alt 78 gange om dagen.